Astăzi, 4 martie, elevii claselor a XII-a și a XIII-a susțin simularea examenului de Bacalaureat 2024, prima probă fiind cea la Limba și literatura română.
Urmează proba obligatorie a profilului, pe 5 martie, apoi proba la alegere a profilului şi specializării, pe data de 6 martie.
Pe 7 martie, elevii care au urmat studiile liceale într-o limbă a minorităților naționale vor susține proba la Limba şi literatura maternă.
De asemenea, elevii vor afla rezultatele de la simulare pe data de 15 martie.
Așa cum s-a întâmplat la simularea Evaluării Naționale, lucrările vor fi scanate în clasă și corectate pe platforma digitalizată.
Desfășurarea probelor scrise pentru simulare Bacalaureat 2024
Probele din cadrul simulării naționale a examenului de Bacalaureat încep la ora 09:00, iar accesul elevilor în sală este permis până la ora 08:30.
Totodată, repartizarea elevilor pe săli se realizează astfel încât aceștia să fie așezați câte unul în bancă, în ordine alfabetică.
Elevii au la dispoziție trei ore pentru a rezolva subiectele primite pentru simularea examenului de Bacalaureat 2024, timpul fiind calculat începând din momentul în care s-a încheiat distribuirea subiectelor.
Notele nu vor fi trecute în catalog, ci vor fi discutate cu profesorii de la clasă, astfel încât elevii să înțeleagă ce au greșit.
Calendar simulare Bacalaureat 2024
- 4 martie 2024: Proba E) a) – probă scrisă – Limba şi literatura română
- 5 martie 2024: Proba E) c) – probă scrisă – proba obligatorie a profilului
- 6 martie 2024: Proba E) d) – probă scrisă – proba la alegere a profilului şi specializării
- 7 martie 2024: Proba E) b) – probă scrisă – Limba şi literatura maternă
- 15 martie 2024: Comunicarea rezultatelor
Calendar examen Bacalaureat 2024, prima sesiune
- 1 iulie 2024: Proba E) a) – probă scrisă – Limba şi literatura română
- 2 iulie 2024: Proba E) c) – probă scrisă – proba obligatorie a profilului
- 4 iulie 2024: Proba E) d) – probă scrisă – proba la alegere a profilului şi specializării
- 5 iulie 2024: Proba E) b) – probă scrisă – Limba şi literatura maternă